বাংলাদেশ ব্যাংকের এক সংবাদ বিজ্ঞপ্তিতে বলা হয়, এ ইন্টারনেট ব্যাংকিং ফান্ড ট্রান্সফার সুবিধা চালুর ফলে গ্রাহকরা এখন থেকে অ্যাকাউন্ট থেকে ডেবিট/ক্রেডিট কার্ডে, ডেবিট/ক্রেডিট কার্ড থেকে অ্যাকাউন্টে এবং অ্যাকাউন্ট থেকে অ্যকাউন্টে মুহূর্তের মধ্যেই অর্থ স্থানান্তর করতে পারবেন। তবে প্রথমিকভাবে এভাবে অর্থ স্থানান্তরের কিছু সীমা রাখা হয়েছে। একজন গ্রাহক প্রতিদিন সর্বোচ্চ ৫ বার এবং সর্বমোট দুই লাখ টাকা লেনদেন করতে পারবেন। একবারে সর্বোচ্চ ৫০ হাজার টাকা পাঠানো যাবে।